钦定古今图书集成/明伦汇编/交谊典/第063卷 > 宋册府元龟 > 《上郭赞府启》前人
## 钦定古今图书集成/明伦汇编/交谊典/第063卷 > 宋册府元龟 > 《上郭赞府启》前人

宾王启：“侧闻枢精啸谷，韵清籁于惊𬞟；震德昇干，叆
元枝而布族。虽涸鳞濡沫，终觖望于鲸潭；而决羽枪
榆，颇思迁于莺树。伏惟赞府公琼阶叠秀，积珠构于
三龙；玉干惊华，晔瑶林于八桂。仙飞有道，荣河泛高
尚之舟；德验通神，灵策洞幽冥之境。产耶谿而濯质，
锺镡廓丰匣之姿；孕锺岭而飞华，虹玉绚荆岩之气。”
松秋表劲，翊赪霞而插极；菊晚驰芳，涵清露而凝沼。
鉴悬龙镜，朗逸照于咸阳；韵入凫钟，惊洪音于长乐。
心源泛藻，控鳌壑以朝宗；情岳披莲，掩龟岑而作镇。
惠牛曜辨，惊荀鹤于谈藂；杨凤摛文，咏邹龙于笔海。
故得佐铜章于磬渚，侧扇文鳐之风。贰黑绶于桐郊，
潜诱祥鸾之化。弦挥《单父》，弼清韵于嵇琴乳。〈集作化〉狎
中牟，翊驯翚于潘雉。加以延宾致驿，接士式闾。采援
刍微，迈钦贤于司隶；提奖幽滞，轶取俊于淳于宾王。
瓮牖轻生，席门贱品，幸得参名比屋，悦康衢以自悟；
预迹畊夫，欣日出而知作。且以家传素业，弋书林而
骋志；少奉庭训，驰文圃以游魂。至于缥卷青箱，颇侧
探其奥旨；竹书石记，亦幽求于异源。虽未能响彻帝
门，声驰宰府，而颇亦见推里闬，誉浃乡闾。方今银箭
躔秋，金壶应节。吮墨跂足，希造杖于一枝；味道弹冠，
望横经而重席。不量庸昧，窃冀扬庭，伏乞恩波，暂垂

专闻于往笛。虽沧溟远量，敢不愧于牛涔。而嵩岱洪
恩，终懵酬于蚁穴。轻渎视听，战詟诚深。猥黩阶庭，兢
惶交集。谨启。